**NFORME**

**RESULTATS AVALDO**

**CURS 2021-2022**

Unitat de Projectes, Estudis i Qualitat (UPEQ)

Juliol del 2022



# Introducció

En aquest informe es recullen els resultats de l’AVALDO[[1]](#footnote-1), l’enquesta que trimestralment fan els estudiants per valorar la seva satisfacció amb la docència que han rebut, del curs 2021-2022.

Aquest curs l’AVALDO s’ha començat a fer amb una aplicació nova que permet que al principi del període de valoració els estudiants rebin un correu electrònic amb l’enllaç a l’enquesta, així com diferents recordatoris al llarg del període; al tercer trimestre també hem pogut activar un avís emergent a l’Aula Global amb l’enllaç a l’enquesta; a més a més, els professors també han rebut un correu electrònic amb un enllaç des d’on poden consultar com evoluciona la participació dels estudiants en la valoració de l’assignatura que han impartit.

Quan ja es poden consultar els resultats, després de la signatura d’actas, els professors reben un correu electrònic amb un enllaç des d’on accedir als resultats. Els responsables acadèmics també tenen accés a diferents informes on poder consultar els resultats de les titulacions i professors dels quals són responsables.

Aquest curs s’ha fet un Equip de Resposta Ràpida (ERR) dedicat a l’AVALDO, per abordar dos objectius, d’una banda, com fer que l’AVALDO esdevingui una eina útil i central de cara a la millora i innovació de l’activitat docent, i, de l’altra, com prestigiar l’AVALDO i que la seva utilitat sigui percebuda i reconeguda per la comunitat universitària de la UPF.  Algunes de les propostes de millora sorgides d’aquest grup ja s’han implementat al llarg d’aquest curs o està previst implementar-les el que ve. En aquest informe es mostren les propostes suggerides per l’ERR01-AVALDO.

1. **Resultats de l’AVALDO 2021-2022**

A la taula 1 es proporciona la valoració mitjana que s’ha donat a les 6 qüestions plantejades a l’AVALDO cada trimestre del curs 2021-2022, i també la valoració mitjana de tot el curs, pel conjunt dels graus de la UPF, per a cada UCA i per a cadascun dels graus. Així com la participació dels estudiants a l’hora de valorar la docència.

El primer que cal destacar és que amb la nova aplicació la participació dels estudiants a l’hora de valorar la docència ha augmentat més del 60% respecte el curs passat, situant-se en el 37,3%. Per trimestres, la participació ha oscil·lat entre el 35 i el 40%.

En relació les valoracions, la majoria se situen entre el 7 i el 8,5 en una escala de 0 a 10

Pel conjunt de graus de la UPF les dues qüestions més ben valorades són **els continguts impartits en l'assignatura i les competències treballades s'ajusten al que diu el pla docent** (8,23) i **el professor o professora ha complert adequadament les seves obligacions docents (pla docent, puntualitat, atenció a l'estudiant, etc.)** (8,31).

La tercera qüestió amb una valoració més alta és la **satisfacció amb la docència rebuda** (7,8), pregunta que es refereix a la docència impartida pel professor o professora que s’està valorant.

Tornant a la valoració d’aspectes relacionats amb l’assignatura, per ordre de més a menys valorat hi trobem **el volum de treball exigit s'adequa als crèdits de l'assignatura** (7,26), **satisfacció amb el conjunt de l’assignatura** (7,08), i **les metodologies docents utilitzades m'han ajudat en el procés d'aprenentatge** (6,96).

Aquest ordre en les valoracions es reprodueix en pràcticament totes les UCA i tots els graus, i cada trimestre.





En el cas dels màsters la situació és molt similar a la dels graus, si bé amb valoracions lleugerament més elevades. La participació global se situa en el 39%.

En molts màsters es dedica el tercer trimestre a fer el TFM, per això no hi ha valoració de la docència per aquest període.





A la taula 3 veiem els resultats obtinguts globalment a la UPF en les valoracions de les preguntes referides a les assignatures dels últims cursos. Com es pot apreciar, les valoracions presenten poques diferències i la majoria se situen entorn del 7 en el cas dels graus, i entorn el 8 en els màsters.



Si bé la major part de les valoracions són de notable, als graus hi ha un 6% de les assignatures i un 4,5% dels professors que reben valoracions inferiors al 5.

A la taula 4 es pot veure per a cadascuna de les UCA i dels graus el % d’assignatures i professors valorats per sota del 5 en relació al total de valoracions fetes.



En el cas dels màsters les valoracions per sota el 5 suposen el 2,3% de les valoracions referides a les assignatures i el 3% de les referides al professorat.



1. **Propostes de l’ERR01-AVALDO**

L’Equip de Resposta Ràpida ERR01-AVALDO es va crear per abordar les següents qüestions en relació amb l’AVALDO: d’una banda, com fer que l’AVALDO esdevingui una eina útil i central de cara a la millora i innovació de l’activitat docent, i, de l’altra, com prestigiar l’AVALDO i que la seva utilitat sigui percebuda i reconeguda per la comunitat universitària de la UPF.

L’ERR01-AVALDO estava integrat pel vicerector Manel Jiménez-Morales, els professors Enrica Bornao i Jaume López, els estudiants Núria Marqués i Pau Torres, i l’Alumni Olympia Arango; i per part del personal d’administració i serveis, per la Vanessa Sòria, tècnica del Clik, per l’Anna Petit i la Rosa Rizo, responsables funcionals de l’AVALDO, i per Jordi Mas, cap de la Unitat de Desenvolupament i Operacions (Informàtica).

Seguint la dinàmica plantejada per la metodologia dels ERR, l’equip es va reunir tres cops al llarg del primer trimestre del curs 2021-2022. Les propostes de millora que en van sorgir s’apunten a continuació.

La nova aplicació per fer l’AVALDO permet poder dur a terme algunes d’aquestes mesures, com poden ser les preguntes personalitzades, o que els professors puguin incorporar la pròpia valoració de les valoracions fetes pels estudiants.

Durant el segon i el tercer trimestre del curs 2021-2022 ja s’han aplicat algunes de les propostes, bàsicament les relacionades amb la difusió de l’AVALDO entre la comunitat universitària.



# Conclusions

Els resultats de l’AVALDO el curs 2021-2022 per graus i màsters i la seva evolució al llarg dels últims cursos mostren unes valoracions molt estables entre el 7 i el 8 sobre 10 globalment pels graus, i una mica més elevades, pels màsters.

Els últims cursos la participació als graus ha anat disminuïnt, apropant-se al 20%; mentre que la participació en els màsters s’ha anat incrementant fins a situar-se al 30%. Però aquest darrer curs, gràcies a la implementació de la nova aplicació i dels canvis que ha suposat afavorint l’accessibilitat dels estudiants a l’AVALDO, s’ha pogut trencar aquesta tendència i la participació ha tornat a posicions properes al 40%, tant a graus com a màsters.

En relació amb les propostes de l’ERR01-AVALDO, alguna ja s’ha pogut implementar al llarg d’aquest curs, com és fer difusió de l’AVALDO entre els delegats de curs dels graus, i la resta està previst començar a aplicar-les al llarg del curs vinent.

1. Per conèixer com funciona l’[AVALDO](https://www.upf.edu/web/upeq/satisfaccioambladocencia) pots consultar la web de la UPF. [↑](#footnote-ref-1)